open-index/open-wikipedia-markdown huggingface dataset:
Կիրճը (ֆիլմ)

**«Կիրճը»** (), ամերիկյան գեղարվեստական ֆիլմ՝ ռեժիսոր Սկոտ Դերիկսոնի կողմից։ Գլխավոր դերերում նկարահանվել են` Անյա Թեյլոր-Ջոյը, Մայլզ Թելերը և Սիգուրնի Ուիվերը։

Ֆիլմի պրեմիերան նախատեսվել է 2025 թվականի փետրվարի 14-ին Apple TV+-ում։

## Սյուժե
Գաղտնի օբյեկտի երկու կողմերում՝ առեղծվածային կիրճի շուրջ, տեղադրվել են պահակային աշտարակներ, դիտակետեր, որտեղ կառուցել են կրակակետեր։ Երկու էլիտար սնայպեր ներգրավվել են օբյեկտի վերահսկման առաքելությանը, եթե անհրաժեշտ լինի կանգնեցնել այն չարիքը, որը թաքնված է կիրճի հատակում։ Այն հարցին, թե ինչ կա կիրճի հատակում, հերոսին պատասխանում են՝ «դժոխքի դարպասներ»։ Աշտարակների միջև շփումներն արգելված են։ Ֆիլմում առկա է սիրային գիծ՝ երկու հերոսների միջև ծագած կապի մասին։

## Դերեում
* Անյա Թեյլոր-Ջոյ — *Դրասա*
* Մայլզ Թելլեր — *Լևի*
* Սիգուրնի Ուիվեր — *Բարթոլոմյու*
* Սոփ Դիրիսու — *Ջեյ Դի*

## Արտադրություն
Ֆիլմի նկարահանումների մեկնարկի մասին հայտնի է դարձել 2022 թվականի աշնանը, երբ գլխավոր դերերում հրավիրվել էին` Անյա Թեյլոր-Ջոյին և Մայլզ Թելերին։ Դաք Դինը դարձավ սցենարի հեղինակը։ Բացի գլխավոր դերից, Թելլերը հանդես է եկել որպես գործադիր պրոդյուսեր։ 2023 թվականի գարնանը Սիգուրնի Ուիվերը միացել է դերասանական կազմին։

2022 թվականի օգոստոսին հայտնի է դարձել, որ ապագա ֆիլմի ռեժիսորը կլինի Սքոթ Դերիքսոնը։ Ֆիլմը նկարահանվել է Skydance և Crooked Highway ընկերությունների կողմից: Apple TV+-ը ձեռք է բերել ֆիլմի ցուցադրման իրավունքները։ Նկարահանումները սկսվել են 2023 թվականի մարտին` Լոնդոնում։

Ֆիլմի պրեմիերան նախատեսվել է 2025 թվականին Apple TV+-ում։

## Ծանոթագրություններ

Կատեգորիա:2025 ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր այբբենական կարգով
Ֆրանսուա Սյուրո

**Ֆրանսուա Սյուրո** ( **François Sureau.** ), ֆրանսիացի գրող, իրավաբան և տեխնոկրատ: Ծնվել է Փարիզի 14-րդ թաղամասում, կրթություն է ստացել վարչական կառավարման ազգային դպրոցում / École nationale d'administration (ENA): Նա ֆրանսիական *Review of Economics* ամսագրի համահիմնադիրն ու համատնօրենն է, *Commentary* ամսագրի խմբագրական խորհրդի անդամ: Բացի այդ, Պիեռ Կլավեի անվան ասոցիացիայի հիմնադիր նախագահն է, ասոցիացիա, որն աջակցություն է ցույց տալիս Ֆրանսիա հասած փախստականներին ու տեղահանվածներին:

Սյուրոն  իր գրական ստեղծագործությունների համար  մի շարք մրցանակներ է ստացել։ Այսպես. *La Corruption du siècle-ը* 1988 թվականին արժանացել է Prix Colette-ի՝ Կոլետի անվան մրցանակի, *L'Infortune-ը՝* 1990 թվականին՝ Ֆրանսիական ակադեմիայի մեծ մրցանակի / Grand Prix du roman de l'Académie, *Le Sphinx de Darwin-ը՝* 1997 թվականին՝ Գոնկուր դը լա Նուվել մրցանակի, *Les Alexandrins-ը* 2003 թվականին՝ Prix Méditerranée / *Միջերկրական* մրցանակի: 2016 թվականին «Je ne pense plus voyager — La mort de Charles de Foucauld» գրքի համար գրողին շնորհվել է Կոմբուրյան մրցանակ / Prix Combourg, որը ամեն տարի տրվում է Ռենե դը Շատոբրիանի հիշատակը իր ստեղծագործությամբ լավագույնս հարգած հեղինակին:

2020 թվականի հոկտեմբերի 15-ին Ֆրանսուա Սյուրոն ընտրվել է Ֆրանսիական ակադեմիայի անդամ (աթոռ 24).։

## Գրքեր
* *Terre inconnue, récit de voyage*, Paris, éditions Saint-Germain-des-Prés, 1983, ISBN 2-243-01893-4
* *Դարի կոռուպցիան /* *La Corruption du siècle*, 1988, Կոլետի անվան մրցանակ / Prix Colette
* *Դժբախտություն / L'Infortune*, Ֆրանսիական ակադեմիայի մեծ մրցանակ, 1990 թ.
* *L'Aile de nos chimères*, 1993 թ
* *Les hommes n'en sauront rien*, 1995 թ
* *Դարվինի սֆինքսը / Le Sphinx de Darwin*, 1997 թ
* *Լամբեր փաշա / Lambert Pacha*, 1998 թ
* *Les Alexandrins*, Միջերկրական մրցանակ / Prix Méditerranée, 2003 թ
* *L'Indépendance à  l'épreuve*
* *La Chanson de Passavant*, 2005 թ
* *L'Obéissance*, 2006 թ
* *Ինիգո.* *Դիմանկար / Inigo. Portrait*, 2010 թ
* *Sans Bruit Sans Trace*, 2011 թ
* *Le Chemin des Morts*, 2013 թ
* *Surs les Bords de Tout*, 2016 թ
* *Je ne pense plus voyager.* *La mort de Charles de Foucauld*, 2016 թ

## Ծանոթագրություններ

Կատեգորիա:1957 ծնունդներ
Կատեգորիա:20-րդ դարի գրողներ
Կատեգորիա:20-րդ դարի ֆրանսիացի գրողներ
Կատեգորիա:20-րդ դարի ֆրանսիացի վիպասաններ
Կատեգորիա:21-րդ դարի գրողներ
Կատեգորիա:Ապրող անձինք
Կատեգորիա:Իրավագետներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիացի փաստաբաններ
Տավարի փափկամիս

**Տավարի փափկամիս** (ԱՄՆ անգլերեն` *beef tenderloin*), կտրվում է տավարի գոտկատեղից։

## Նկարագրություն

Ինչպես բոլոր չորքոտանիների դեպքում, փափկամիսը վերաբերում է գոտկային ողերի լայնակի ելուստների վենտրալ մասում գտնվող psoas major մկանին, երիկամների մոտ։

Փափկամիսը երկարավուն ձև ունի և ընդգրկում է երկու հիմնական կտրվածք՝ կարճ գոտկատեղը (որը Բրիտանական Համագործակցության երկրներում կոչվում է *սերլոին*) և սերլոինը (որը Բրիտանական Համագործակցության երկրներում կոչվում է *ռամփ*)։ Փափկամիսը գտնվում է կողերի տակ, ողնաշարի կողքին։ Այն ունի երկու ծայր՝ հետույքը և «պոչը»։ Ավելի փոքր, սրված ծայրը՝ «պոչը», սկսվում է կողերից մի փոքր անց, հաստանալով մինչև հասնում է «սերլոին» հիմնական կտրվածքին, որը ավելի մոտ է կովի հետույքին։ Այս մկանը շատ քիչ աշխատանք է կատարում, ուստի դա տավարի ամենափափուկ մասն է։

## Մշակումը և պատրաստումը
Ամբողջական սուկիները վաճառվում են կա՛մ «չմաքրված» (նշանակում է՝ ճարպը և արծաթագույն թաղանթը մնում են), «մաքրված» (նշանակում է՝ ճարպը հեռացված է, բայց արծաթագույն թաղանթը մնում է), կամ որպես PSMO-ներ («պիսմո»), որը «peeled, side muscle on»-ի հապավումն է (կողային մկանը վերաբերում է «շղթային»)։ Քանի որ դա կենդանու ամենափափուկ մասն է, տավարի այն ուտեստները, որոնք բացառիկ փափուկ միս են պահանջում, ինչպիսին է բիֆշտեքս տարտարը, իդեալական է պատրաստել փափկամսից։

## Կտրվածքներ
Փափկամսի երեք հիմնական «կտրվածքներն» են հետևի մասը, կենտրոնական կտրվածքը և պոչը։

Հետևի մասը սովորաբար հարմար է կառպաչչոյի համար, քանի որ աչքը կարող է բավականին մեծ լինել. ամբողջ փափկամիսը հավասար քաշով բիֆշտեքսների կտրելիս հետևի մասից համեմատաբար շատ բարակ բիֆշտեքսներ կստացվեն։

Կենտրոնական կտրվածքը հարմար է չափաբաժիններով վերահսկվող բիֆշտեքսների համար, քանի որ աչքի տրամագիծը մնում է համեմատաբար հաստատուն։ Կենտրոնական կտրվածքից կարելի է ստանալ ավանդական ֆիլե մինյոն կամ սուկիի բիֆշտեքս, ինչպես նաև Շատոբրիան և Բիֆ Վելինգտոն։

Պոչը, որը չափսերի անհամապատասխանության պատճառով սովորաբար հարմար չէ բիֆշտեքսների համար, կարող է օգտագործվել Տուրնեդոյի համար՝ շատ փոքր կլորակներ, որպեսզի առանձին ֆիլե մինյոնի չափի ուտեստ չմատուցվի, սովորաբար զույգով են դնում ափսեի մեջ և հաճախ խոզի մսով կամ ճարպով են պատրաստում՝համային ճոխության  համար, կամ օգտագործվում են բաղադրատոմսերում, որտեղ փափուկ կտրվածքի փոքր կտորներ են պահանջվում։

## Նշումներ

## Ծանոթագրություններ

## Արտաքին հղումներ

Կատեգորիա:Միս
Կատեգորիա:Մսով ուտեստներ
Կատեգորիա:Սննդամթերք
Նամչե Բազար

Նամչե Բազար (հայտնի նաև՝ Նամչե բազա), ավան Նեպալի հյուսիս-արևելքում գտնվող Քոշի նահանգի Սոլուկհումբու շրջանի Խումբու Փասանգլհամու գյուղական համայնքում: Այն գտնվում է Խումբու շրջանում ՝ տեղի ամենացածր կետից 3,440 մետր (11,286 ոտնաչափ) բարձրության վրա՝ բլրի լանջերին։  Զբոսաշրջության ոլորտում ներգրավված շերպերի մեծ մասը Նամչե շրջանից է։  Նամչեն Խումբու շրջանի գլխավոր առևտրի կենտրոնն է։ 

Ըստ 2001 թվականի մարդահամարի տվյալների՝ 397 անհատական տնային տնտեսություններում բնակվում էր 1647 մարդ։

## Աշխարհագրություն
Նամչեից անմիջապես արևմուտք գտնվում է Կոնգդե Ռին՝ 6,187 մետր (20,299 ոտնաչափ), իսկ դեպի արևելք ՝ Թամսերկուն ՝ 6,623 մետր (21,729 ոտնաչափ) բարձրության վրա:

## Տրանսպորտ
Նամչե Բազարում գտնվող բլրի վրա գտնվում է Սյանգբոչե օդանավակայանը (3,750 մ / 12,303 ոտնաչափ բարձրություն): Այն այլևս չի օգտագործվում ուղևորափոխադրումների համար, ռուսական ուղղաթիռները ժամանակ առ ժամանակ իրականացնում են բեռնատար թռիչքներ։  Մոտակա բաց օդանավակայանը Թենզինգ Հիլարիի օդանավակայանն է, որը գտնվում է քաղաքից 13 կմ հարավ:

## Զբոսաշրջություն
Նամչե Բազարը հայտնի է Խումբու շրջանի զբոսաշրջիկների շրջանում, հատկապես բարձր լեռնային կլիմայականացման սիրահարների շրջանում: Այնտեղից տեսարան է բացվում դեպի բարձր Հիմալայներ: Քաղաքն ունի բազմաթիվ հյուրանոցներ և խանութներ, որոնք բավարարում են այցելուների կարիքները, ինչպես նաև մի քանի ինտերնետ-սրճարաններ: Կան գերմանական հացաբուլկեղեն, փոքր սրճարաններ և բազմաթիվ ռեստորաններ: Կա նաև իռլանդական փաբ, որը համարվում է աշխարհի ամենաբարձր և ամենահեռավոր իռլանդական փաբը: Տեղական Հայտնի ուտեստը յակ սթեյքն է:

Շաբաթ օրը առավոտյան գյուղի կենտրոնում անցկացվում է շաբաթական շույա: Հնարավոր է, որ անցկանցվի նաև ամենօրյա տիբեթյան շուկա, որտեղ սովորաբար վաճառվում են հագուստ և էժան չինական սպառողական ապրանքներ: Նամչեն էլեկտրաէներգիա է ստանում մոտակա Թամե-Նամչե հիդրոէլեկտրակայանից (600 կվտ), որը բացվել է 1995 թվականի հոկտեմբերին Թամեի մոտ:

## Կլիմա
Նամչեն ունի կամ համեմատաբար ցուրտ, չորձմեռային ծովային կլիմա ( Կյոպպենի կլիմաների դասակարգում), կամ անսովոր մեղմ մայրցամաքային չորձմեռային և տաքամառային կլիմա ( Կյոպպենի կլիմաների դասակարգում): Քաղաքում ամռանը եղանակը հաճելի խոնավ է և ցուրտ, իսկ ձմռանը՝ չոր: Տեղումների միջին քանակը 1110 մմ է, իսկ միջին ջերմաստիճանը՝ 6,1 ° C կամ 43,0 ° F:

## Մշակույթ
Նամչե Բազարը համանուն երգ է, որը Նաթան Ռոջերսի «*The Gauntlet»* ալբոմի ցանկից է: Երգը գրվել է Մետաքսի մեծ ճանապարհին մշակույթների խառնուրդի տպավորության ներքո։ 


Namche Bazaar-Ausblick-10-2007-gje.jpg
Namche Bazaar from above, Nepal.jpg
Namche Bazaar-30-2007-gje.jpg
Namche Bazaar, Shopping street, Nepal.jpg
Namche Bazaar-Gompa-08-innen-2007-gje.jpg
Namche Bazaar-Tibetermarkt-08-2007-gje.jpg


## Ծանոթագրություններ

## Արտաքին հղումներ

*
*Shrine at Namche Bazar

Կատեգորիա:Բնակավայրեր այբբենական կարգով
Կատեգորիա:Նեպալի տեսարժան վայրեր
Կատեգորիա:Նեպալի քաղաքներ
Տաիկիչիրո Մորի

**Տաիկիչիրո Մորի** (森 泰吉郎, ), Mori Building Company-ի հիմնադիր։

*[[Ֆորբս|Ֆորբսը]]* նրան դասել է որպես աշխարհի ամենահարուստ մարդ 1991-92 թվականներին։ 1991 թվականի դրությամբ նա ունեցել է մոտ 15 միլիարդ դոլար կարողություն (մոտավորապես 29.9 դոլար այսօրվա արժեքով): Նրա որդիները՝ Մինորուն և Ակիրան, գլխավորել են Mori Building և Mori Trust կազմակերպությունները։ Նրա թոռնուհի Միվակո Դեյթը այժմ ղեկավարում է Mori Trust-ը:

## Կենսագրություն
1928 թվականին Մորին ավարտել է Տոկիոյի առևտրային քոլեջը (այժմ՝ Հիտոցուբաշիի համալսարան )։ 1932 թվականին նա նշանակվել է Կիոտոյի շերամաբուծության տեխնիկական ավագ դպրոցի պրոֆեսոր (այժմ՝ Կիոտոյի տեխնոլոգիական ինստիտուտ ), իսկ 1946 թվականին Յոկոհամայի առևտրային դպրոցում (այժմ՝ Յոկոհամա քաղաքի համալսարան ), նա աշխատել է որպես Առևտրի ֆակուլտետի դեկան 1954-1959 թվականներին։  Համալսարանում աշխատելու ընթացքում նա հիմնադրել է *Mori Building Company*-ն: 1959 թվականին աշխատանքից դուրս գալուց հետո դարձել է ընկերության նախագահը։
## Ծանոթագրություններ

Կատեգորիա:1904 ծնունդներ
Կատեգորիա:1993 մահեր
Mori Building Company

[մինի| Roppongi Hills Mori Tower,   ընկերության գլխավոր գրասենյակը [Տոկիո|Տոկիոյում]]
, ճապոնական ընտանեկան սեփականություն հանդիսացող գույքի կառավարման ընկերություն: 2015 թվականի դրությամբ նախագահն ու գործադիր տնօրենը Շինգո Ցուջին է։ Գլխավոր գրասենյակը գտվում է Roppongi Hills Mori Tower-ում, Ռոպոնգի, Մինատո, Տոկիո։

Mori Building-ը 1955 թվականից զբաղվում է գրասենյակային շենքերի վարձակալության լիցենզավորմամբ: 2011 թվականի դրությամբ այն կառավարում է 107 գրասենյակային օբյեկտ Ճապոնիայում և Չինաստանում, որոնց ընդհանուր թիվը կազմում է 1160000 քմ տարածք: 

Տաիկիչիրո Մորին՝ ընկերության հիմնադիրը, թողել է իր տնտեսագիտության պրոֆեսորի աշխատանքը և մտել անշարժ գույքի բիզնես: 1992 թվականին նա դարձել է աշխարհի ամենահարուստ մարդը՝ մոտ 13 միլիարդ ԱՄՆ դոլար կարողությամբ։ Այդ ժամանակ նրա կարողությունը Բիլ Գեյթսի կարողության կրկնապատիկն էր և 3 միլիարդ դոլարով ավելի էր, քան Յոշիակի Ցուցումիինը: 1993 թվականի հունվարի 30-ին 88 տարեկան հասակում Տաիկիչիրո Մորին մահացել է սրտի անբավարարության պատճառով։

## Նախագծեր

* Ark Hills (1986)
* Atago Green Hills (2001)
* Roppongi Hills (2003)
* Հոլանդ Հիլզ (2005)
* Omotesando Hills (2006)
* Շանհայի համաշխարհային ֆինանսական կենտրոն (2008) 
* Ark Hills Sengokuyama Mori Tower (2012)
* Toranomon Hills (2014)
* Ջակարտա Մորի աշտարակ (2022)
* Azabudai Hills (2023)

## Տես նաև

* Մինորու Մորի

## Ծանոթագրություններ

## Արտաքին հղումներ

* Mori Building Company (ճապոներեն)
* Mori Building Company
Կատեգորիա:1959 հիմնադրումներ Ճապոնիայում
Կատեգորիա:Ճապոնական ընկերություններ
Եվգենիա Շիշկովա

**Եվգենիա Վասիլևնա Շիշկովա** ( ), խորհրդային և ռուս գեղասահորդ է, հանդես է եկել զուգասահքում, Ամերիկայի գեղասահքի հավաքականի մարզիչ։ Վադիմ Նաումովի հետ զույգ կազմելով՝ հաղթել է 1994 թվականի աշխարհի առաջնությունում։ 1992 թվականի ձմեռային Օլիմպիական խաղերում նրանք զբաղեցրել են հինգերորդ տեղը, իսկ 1994 թվականին՝ չորրորդ։ 

Ռուսաստանի վաստակավոր մարզիկ։

## Կենսագրություն
Եվգենիա Շիշկովան զբաղվել գեղասահքով 1980 թվականին, 8 տարեկան հասակում։ Եվգենիայի առաջին մարզիչը եղել է Ն. Պիրոգովան։ Սկզբում Շիշկովան հանդես է եկել որպես մենասահորդ, սակայն երեք տարի անց սկսել է հանդես գալ զուգասահքում։ Նրա երկրորդ զուգընկերը դարձել է Վադիմ Նաումովը։

Շիշկովա-Նաումով զույգը մարզվել է Լյուդմիլա Վելիկովայի մոտ, իսկ նրանց խորեոգրաֆներն են եղել Նատալյա Պեչերսկայան և Ալեքսանդր Ստյոպինը։

Այն բանից հետո, երբ զույգը չի ընդգրկվել Ռուսաստանի օլիմպիական հավաքական 1998 թվականին, Եվգենիան և Վադիմը հեռացել են պրոֆեսիոնալ սպորտից։

Շիշկովան և Նաումովը ամուսնացել են 1995 թվականի օգոստոսի 7-ին Սանկտ Պետերբուրգում, նրանց որդին՝ Մաքսիմը, ծնվել է 2001 թվականի օգոստոսի 1-ին, զբաղվում է գեղասահքով։

Եվգենիա Շիշկովան ապրել և մարզչական գործունեություն է ծավալել ամուսնու հետ ԱՄՆ-ի Կոնեկտիկուտ նահանգի Սիմսբերի քաղաքում։ Նրանք մարզել են ամերիկյան զույգ Քեթրին Օրշեր-Գարեթ Լուկաշին (ԱՄՆ-ի 2005 թվականի չեմպիոններ և չորս մայրցամաքների առաջնության բրոնզե մեդալակիրներ 2005 թվականին)։

2025 թվականի հունվարի 29-ին Վաշինգտոնում կործանվել է ինքնաթիռ, որի ուղևորների թվում եղել են Շիշկովան և Նաումովը։ Երկուսն էլ զոհվել են։

## Ծանոթագրություններ

## Արտաքին հղումներ
* Профиль пары на pairsonice.net 
* Профиль Е. Шишковой на сайте В. Соловьёва

 
Կատեգորիա:Ավիավթարից զոհվածներ
Կատեգորիա:Ռուս գեղասահորդներ
Կատեգորիա:Ռուսաստանի սպորտի վաստակավոր վարպետներ
Քևին Լիքի գործ

**Քևին Լիքի գործ**, քրեական գործ Ռուսաստանի անվտանգության ուժերի կողմից 17-ամյա Քևին Լիքի նկատմամբ, որը ձերբակալվել է 2023 թվականի փետրվարին՝ դավաճանության մեղադրանքով։ Քևինը դարձել է այն 16 օտարերկրյա քաղաքացիներից և քաղբանտարկյալներից մեկը, որոնց հանձնել են Արևմուտքի և Ռուսաստանիգերիների փոխանակման ժամանակ:

## Կենսագրություն
Լիքը ծնվել է 2005 թվականի մայիսի 10-ին Գերմանիայի Մոնտաբաուր քաղաքում։ Նրա մայրը՝ Վիկտորիան, ամուսնացել է ծագումով ռուս, գերմանացի Վիկտոր Լիքի հետ 1996 թվականին։ Իրենց առաջնեկի՝ Դիանա Լիքի ծնվելուց հետո 2005 թվականի փետրվարին ընտանիքը որոշել է տեղափոխվել Գերմանիա։ Երկու տարին մեկ Վիկտորիան և իր երեխաները իրենց հանգիստն անցկացրել են Ադըղեայի Հանրապետությունում։ 2017 թվականին երեխաները մոր հետ վերադարձել են Ռուսաստան։

12 տարեկանում Քևինը ընդունվել է Մայկոպի թիվ 17 միջնակարգ դպրոցը սոցիալական զարգացման համար։ Հետագայում սովորել է Ադըղեայի պետական համալսարանի բնագիտության և մաթեմատիկայի հանրապետական կուրսում և չորս անգամ հաղթել գերմաներենի օլիմպիադայում։

## Քրեական հետապնդում
### Կալանավորում
2023 թվականի փետրվարին Լիքը ձերբակալվել է Սոչիի օդանավակայանում, որտեղից նա և իր մայրը պատրաստվում էին թռչել Գերմանիա։ Ձերբակալման պահին Քևինը եղել է 17 տարեկան։

### Մեղադրանք և դատավարություն
Ըստ ՌԴ Անվտանգության դաշնային ծառայության՝ Քևինը «տեսողական հսկողություն է իրականացրել» և լուսանկարել է Մայկոպում ռուսական զորամասի «տեղակայումները» 2021 թվականի դեկտեմբերի 23-ից մինչև 2023 թվականի փետրվարի 8-ը։ Լուսանկարներն ուղարկել է «օտար պետության ներկայացուցչի» էլեկտրոնային հասցեով։ Նրա խոսքով՝ լուսանկարներն ինքն արել է անձնական օգտագործման համար, սակայն ԱԴԾ աշխատակիցներն իր ցուցմունքում գրել են, որ իբր մտադիր է եղել այդ լուսանկարները հանձնել գերմանական հետախուզական ծառայություններին։ Քևին Լիքը կարծում է, որ իր դեմ գործը սկսվել է փոխանակման ֆոնդը լրացնելու համար: 2023 թվականի դեկտեմբերին Ադըղեայի Գերագույն դատարանը Լիքին դատապարտել է չորս տարվա ազատազրկման։ Լիքը դատապարտվել է պետական դավաճանության հոդվածով նախատեսված նվազագույնից կարճ ժամկետի։ Դատարանը մեղմացուցիչ հանգամանքներ է համարել ամբաստանյալի տարիքը, ինչպես նաև «մեղքի ընդունումը», «բացահայտման և հետաքննության ակտիվ օգնությունը», քրոնիկական հիվանդությունները և «բազմաթիվ հաղթանակները տարբեր օլիմպիական խաղերում»:

### Ազատագրում և փոխանակում
2024 թվականի օգոստոսի 1-ին Ռուսաստանի և Արևմուտքի միջև տեղի է ունեցել քաղբանտարկյալների փոխանակում։ Ռուսաստանը ազատ է արձակել և հանձնել 16 մարդու, այդ թվում՝ Քևին Լիքին։ Փոխանակումից քիչ առաջ մի շարք լրատվամիջոցներ հայտնել են, որ Լիքը անհետացել է գաղութից։ Լիքի մայրն իմացել է այս մասին, երբ նրան ուտելիք տանելիս է եղել և այլ դատապարտյալներ նույնպես սկսել են անհետանալ գաղութներից, բայց իշխանությունները չեն մեկնաբանել փոխանակման նախապատրաստությունները:

## Գործունեություն աքսորավայրում
2024 թվականի նոյեմբերի 17-ին Քևին Լիքը մասնակցել է Բեռլինում անցկացվող հակապատերազմական երթին, որին մասնակցել են նաև Իլյա Յաշինը և Վլադիմիր Կարա-Մուրզան, որոնք ազատ են արձակվել փոխանակման ժամանակ։ Երթը, որը չի հավաքել ծրագրված մասնակիցների թիվը, նույնպես նշանավորվել է սկանդալներով։

## Ծանոթագրություններ

Կատեգորիա:2024 Ռուսաստանում
Կատեգորիա:Ռուս կալանավորներ և ձերբակալվածներ
Ատամնափառ

մինի|Մուգ դեղին ատամնափառ ատամների անբավարար մշակման վայրերում
մինի|Մանրադիտակի տակ մանրէների կուտակումներ
**Ատամնափառ** (երբեմն օգտագործվում է «ատամնային բծեր» տերմինը՝ որպես անգլերեն համանման տերմինի բառացի թարգմանություն), բակտերիաների կուտակում թաղանթի տեսքով, որն առաջանում է ատամների վրա (այդ թվում և առողջ մարդու մոտ): Ատամնափառը ներառում է ինչպես աէրոբ, այնպես էլ ֆակուլտատիվ անաէրոբ բակտերիաներ և սկսում է առաջանալ արդեն ատամները մաքրելուց 1-2 ժամ հետո: Կարիեսի զարգացման համար առավել նշանակալի է *S.mutans* ստրեպտոկոկը։

Ատամնափառի բակտերիաները արտադրում են թթու, բայց առաջին ժամերին այն չեզոքացվում է թքով: Իսկ մի քանի ժամ անց փառը դառնում է հաստ և խիտ, թուքը դադարում է թափանցել դրա մեջ, և թթուն սկսում է լուծել ատամի էմալը, ինչը ժամանակի ընթացքում հանգեցնում է դենտինի մերկացմանը և կարիեսի զարգացմանը, հնարավոր է ատամնաքարի առաջացում, պարօդոնտոզ։

Ատամնափառի կայուն կառուցվածքն ապահովվում է կպչուն մատրիքսով (կենսաթաղանթով), որը պաշտպանում է դրա կազմի մեջ մտնող բակտերիաները հակաբիոտիկների և այլ դեղամիջոցների ազդեցությունից:

## Փառի առաջացման գործընթացի վրա ազդող գործոններ
* Միջավայրի ռեակցիա (pH մակարդակը),
* Սնվելու բնույթը,
* Բերանի խոռոչի հիգիենայի համար ձեռնարկվող միջոցառումները։

## Հետաքրքիր փաստեր
* Ատամնափառը կարող է առաջանալ պլոմբանութերի (ատամնալիցք) մակերեսին։
* Վերին և ստորին ծնոտի ատամների վրայի փառի կազմը տարբերվում է։
* Ժամանակի ընթացքում փառի մեջ բակտերիաների քանակը և որակը փոխվում է: Եթե ատամները մաքրվել են փառից մի քանի ժամ առաջ, բակտերիաները քիչ են (տասնյակ հազարներ 1գ նյութի մեջ) և դրանք հիմնականում աէրոբ են, եթե անցել է մի քանի օր՝ դրանք շատ են (մինչև հարյուրավոր միլիարդներ) և դրանք մեծ մասամբ անաէրոբ են. այս փաստերը հաստատում են այն պնդումը, որ ատամները պետք է մաքրել հաճախ և մանրակրկիտ։
* Առաջընթաց ունենալով՝ ատամնափառը ստեղծում է պայմաններ առանձին ատամների մակերեսի և միջատամնային տարածության բակտերիաներով գաղութացման համար, որոնք կարող են առաջացնել կարիես։

## Տես նաև
* Բերանաբորբ
* Ատամ
* Էմալ
* Դենտին
* Ատամի կակղան
* Կարիես
* Պերիկորոնիտ

## Ծանոթագրություններ

## Արտաքին հղումներ
* «Ատամնային բծեր, Կառուցվածքը, բաղադրությունը» // ''MedUniver.com''

Կատեգորիա:Ատամնաբուժություն
Կատեգորիա:Ատամներ
Կատեգորիա:Ատամների հիվանդություններ
Կատեգորիա:Բակտերիաներ
Կատեգորիա:Բերանի խոռոչի հիվանդություններ
Էպիսկիրոս

**Էպիսկիրոս** կամ **էպիսցիրուս** ( նաև՝ epíkoinos) հին հունական գնդակային խաղ։ Sովորաբար խաղացել են երկու թիմերով՝ յուրաքանչյուրում 12-14 խաղացող, և այն թիմային բնույթ է ունեցել։ Խաղի ընթացքում թույլատրվել է ֆիզիկական կոնտակտը և ձեռքերի օգտագործումը։ Չնայած սովորաբար տղամարդիկ են խաղացել, երբեմն կանայք նույնպես մասնակցել են։

Չնայած դա գնդակով խաղ է, այն բավականին կատաղի է (հատկապես Սպարտայում)։ Խաղը համեմատելի է ռեգբիի, ամերիկյան ֆուտբոլի կամ *[[Ֆլորենտական կալչո|ֆլորենտական կալչոի]]* հետ: Երկու թիմերը փորձել են գնդակը նետել մյուս թիմի խաղացողի գլխի վրայով: Եղել է մի սպիտակ գիծ, որը կոչվել է սկիրոս երկու թիմերի միջև և ևս մեկ սպիտակ գիծ յուրաքանչյուր թիմի հետևումhttps://en.wiktionary.org/wiki/%CF%83%CE%BA%E1%BF%A6%CF%81%CE%BF%CF%82: Թիմերը հաճախ փոխել են գնդակի տեղը, մինչև թիմերից մեկը ստիպված հայտնվել է իրենց գծի հետևում: Սպարտայում էպիսկիրոսի մրցույթներ անցկացվել է ամենամյա քաղաքային փառատոնի ժամանակ, որը ներառել է 14 խաղացողներից բաղկացած հինգ թիմ:  Հունական էպիսկիրոս խաղը կամ նմանատիպ խաղ, որը կոչվել է ֆաինինդա () հետագայում ընդունվել է հռոմեացիների կողմից, որոնք այն վերանվանել եւ վերածել են *Harpastum-ի*։ «*Harpastum*»-ը հին հունական  ի լատինականացումն է (), նշանակում է «խլել»   բայից։ (), նշանակում է «գրավում եմ» կամ «կեղտոտում եմ»։

Աթենքի Ազգային հնագիտական թանգարանում ցուցադրված ծաղկամանի վրա  պատկերված է հույն մարզիկ, ով հավասարակշռում է գնդակը իր ազդրի վրա։ Այս պատկերը պատկերված է Եվրոպայի ֆուտբոլի առաջնության գավաթի վրա:  Հին հունական այլ սպորտաձևեր, որոնք ունեն գնդակ, բացի էպիսկիրոսից, եղել են՝  (, «դրիբլինգ»),  ( , «երկնային գնդակ»)   ից ("գնդակ")  and  ( , «ճակատամարտ»),  չնայած պնդում էին, որ *սֆայրոմախիան* այս համատեքստում ավելի շուտ բռնցքամարտի մրցում է, իսկ *սֆեյրայները* բռնցքամարտի ձեռնոցների նման են։ Ջուլիոս Պելուքսը ներառել է ֆաինինիդաի մեջ ասելով.

: *Ֆայնինդան* իր անունը ստացել է առաջինը հորինած Ֆենիդեսից կամ *phenakizein-*ից («խաբել»), քանի որ նրանք գնդակը ցույց են տալիս մի մարդու, իսկ հետո նետում են մյուսին, հակառակ սպասվածի: Հավանական է, որ դա նույնն է, ինչ փոքրիկ գնդակի հետ խաղը, որն իր անունը ստացել է *հարպազեինից* («պոկել») և գուցե փափուկ գնդակով խաղը նույն անունով կոչվի։

## Տես նաև
* Ամերիկյան ֆուտբոլ

## Ծանոթագրություններ

Կատեգորիա:Գնդակով խաղեր
Կատեգորիա:Թիմային մարզաձևեր
Կատեգորիա:Հին Հունաստան
Կատեգորիա:Հին Հունաստանի հասարակություն
Կատեգորիա:Հին Հունաստանի մշակույթ
Կատեգորիա:Սպորտը Հին Հունաստանում
Կատեգորիա:Ֆուտբոլի պատմություն
Բրեյզինգ

[link=Պատկեր:Braised_Ox_Cheek_in_Star_Anise_and_Soy_Sauce.jpg|աջից|մինի|250x250փքս|Շոգեխաշած այտոսր աստղային անիսոնի և [Սոյայի սոուս|սոյայի սոուսի մեջ]]
**Բրեյզինգ** (ֆրանսերեն *braiser* բառից), սննդի պատրաստման մեթոդ, որը սովորաբար օգտագործում են սնունդը նախ բարձր ջերմաստիճանում կարմրացնելով, այնուհետև փակ կաթսայում խոհարարական հեղուկի մեջ (օրինակ՝ գինի, արգանակ, կոկոսի կաթ կամ գարեջուր) եփելով: Այն նման է շոգեխաշելուն, բայց եփելը կատարվում է ավելի քիչ հեղուկով և սովորաբար օգտագործվում է ավելի մեծ կտորների համար: Մսի եփելը հաճախ կոչվում է կաթսայում շոգեխաշել, չնայած որոշ հեղինակներ տարբերակում են երկու մեթոդները՝ հիմնվելով լրացուցիչ հեղուկի ավելացման վրա։ Osso buco-ն և coq au vin-ը հայտնի շոգեխաշած մսային ուտեստներ են, և այդ տեխնիկան կարող է օգտագործվել նաև ձուկ, տեմպեհ, տոֆու կամ մրգեր և բանջարեղեն պատրաստելու համար:

## Տեխնիկա
Բրեյզերի մեծ մասը կատարում են նույն հիմնական քայլերը: Եփման ենթակա մթերքը (միս, բանջարեղեն, սունկ և այլն) նախ տապակվում է տապակի մեջ, որպեսզի դրա մակերեսը կարմրի և համը բարձրանա ( Maillard ռեակցիայի միջոցով): Եթե սնունդն ինքնուրույն չի արտադրում բավականաչափ հեղուկ, ապա կաթսայի մեջ ավելացվում է որոշակի քանակությամբ խոհարարական հեղուկ, որը հաճախ պարունակում է թթվային տարր (օրինակ՝ լոլիկ, գարեջուր, բալզամիկ քացախ, գինի ): Դասական եփելը կատարվում է համեմատաբար ամբողջական մսով, և եփող հեղուկը ծածկելու է թավայի սննդի երկու երրորդը: Այնուհետև կերակուրը ծածկում են և եփում շատ ցածր եռալով, մինչև միսն այնքան փափուկ դառնա, որ այն կարելի է «կտրել» պատառաքաղի ամենանուրբ ճնշման միջոցով: Հաճախ պատրաստման հեղուկը ավարտվում է, որպեսզի ավելացվի նաև թանձրուկ կամ կերակրալցուկ: Երբեմն ջրի բարձր պարունակությամբ մթերքները (մասնավորապես բանջարեղենը) կարող են եփվել իրենց հյութերի մեջ, ինչը ավելորդ է դարձնում հեղուկի ավելացումը:

Չնայած տարածված սխալ կարծիքին, որ եփելը խոնավացնում է միսը, իրականում հակառակն է ճիշտ. խոնավության տեսքը առաջանում է մեղմ պատրաստման ընթացքում, երբ քայքայվում են շարակցական հյուսվածքներն ու կոլագենը, որոնք յուղում և փափկեցնում են մսաթելերը։

## Շոգեխաշած կերակուրներ
Բրեյզինգը լայնորեն օգտագործվում է Ասիական խոհանոցում, մասնավորապես՝ չինական խոհանոցում և վիետնամական խոհանոցում, որտեղ սոյայի սոուսը (կամ Վիետնամում՝ սոյայի սոուսը և ձկան սոուսը ) հաճախ ավելացնում են եփող հեղուկին։
Պատկեր:Potroast.JPG|Շոգեխաշած տապակ
Պատկեր:Braised_Pork_Spare_Ribs_with_Preserved_Mustard_Greens.jpg|Չինական շոգեխաշած խոզի կողիկներ՝ մանանեխի կանաչիով
Պատկեր:Braised_Baby_Artichokes.jpg|Շոգեխաշած փոքր արտիշոկներ
Պատկեր:BraisedPorkBelly.JPG|Չինական շոգեխաշած խոզի միս


## Տես նաև
* Ստյու
* Սիվե (ուտեստ)
* Հուոկուո

## Ծանոթագրություններ


Կատեգորիա:Ուտեստների պատրաստման տեխնոլոգիա
Լոբո

**Իմրիխ Լոուրենս Լոբո** (), ավելի հայտնի է Լոբո բեմական անունով, հոլանդացի երգիչ։

## Կյանք և կարիերա
"Stars on 45" - ի հաջողությունից հետո շատ նկարիչներ պոտպուրի են վերցրել, այդ թվում ՝ պոտպուրի Լոբոն calypso-ի հիթերից, որը կոչվում է "Կարիբյան դիսկո շոու" — 1981 թվականի հուլիսին և օգոստոսին երեք շաբաթվա ընթացքում ալբոմը զբաղեցրել է առաջին հորիզոնականը Նիդերլանդներում, ինչպես նաև գլխավորել Է բելգիական (ֆլամանդական) հիթ-շքերթը։  Սինգլը հայտնվել է նաև բրիտանական սինգլների հիթ-շքերթի առաջին տասնյակում ՝ դառնալով օգոստոսի կեսերին Թոփ - 30-ում հայտնված յոթ պոտպուրրիներից մեկը։

"Lobo" -ն ևս երկու փոքր հիթ ունեցավ Նիդեռլանդներում, բայց այն դեռ հաջողություն ունեցավ Եվրոպայի այլ երկրներում:

Apart from his music career, Lobo was a physics teacher at a Dutch school until retiring in 2021.

Լոբոն մահացել է 2025 թվականի հունվարի 19-ին ՝ 69 տարեկան հասակում։

## Սկավառակագրություն
### Ստուդիական ալբոմներ

* Եթե ես ասում եմ (1980)
* Կարիբյան դիսկո շոու (1981)
* Հյութ Calypso! (1982)

### Singles

## Ծանոթագրություններ

Կատեգորիա:Երգիչներ
Կատեգորիա:Հոլանդացի երաժիշտներ
Կատեգորիա:Հոլանդացի երգիչներ
Կատեգորիա:Հոլանդացիներ
Իննա Վոլյանսկայա

**Իննա Վիտալիևնա Վոլյանսկայա** (), խորհրդային և ռուս գեղասահորդուհի, որը հանդես է եկել զուգասահքում, գեղասահքի մարզիչ։ ԽՍՀՄ առաջնության բրոնզե մեդալակիր զուգասահքում։ Զույգ է կազմել Վալերի Սպիրիդոնովի հետ։

ԽՍՀՄ միջազգային կարգի սպորտի վարպետ։

## Կենսագրություն
Իննա Վոլյանսկայան ծնվել է 1965 թվականին Մոսկվայում։ Վալերի Սպիրիդոնովի հետ նա զուգասահքում 1980 թվականին դարձել է ԽՍՀՄ առաջնության բրոնզե մեդալակիր, նույն թվականին դարձել է ԽՍՀՄ գավաթակիր։ 1982 թվականին նա դարձել է ԽՍՀՄ ժողովուրդների սպարտակիադայի հաղթող, մի շարք միջազգային մրցումներում դարձել է մեդալակիր։ 

Հետագայում Իննա Վոլյանսկայան ամուսնացել է Վալերի Սպիրիդոնովի հետ։ 

Իննա Վոլյանսկայան եղել է գեղասահքի խորհրդային և ռուս մարզիչ Տատյանա Տարասովայի աշակերտուհին։

Թոշակի անցնելուց հետո ապրել է Ամերիկայի Միացյալ Նահանգներում, մոտ յոթ տարի որպես մարզիչ աշխատել Վիրջինիայում։

2025 թվականի հունվարի 29-ին Վաշինգտոնում կործանվել է ինքնաթիռ, որի ուղևորների թվում է եղել Իննա Վոլյանսկայան։

## Ծանոթագրություններ

## Արտաքին հղումներ
*Волянская Инна
*Victims of Washington DC plane crash include US Figure Skating Championship contestants and coaches

Կատեգորիա:Ավիավթարից զոհվածներ
Կատեգորիա:ԽՍՀՄ միջազգային կարգի սպորտի վարպետներ
Հիպոկորիզմ

**Հիպոկորիզմ կամ անվան կրճատ դիմելաձև,** հաճախ նաև փաղաքշական դիմելաձև, օգտագործվում է մարդու նկատմամբ ջերմություն արտահայտելու համար։ Դա կարող է լինել մարդու անվան փոքրացուցիչ ձև, օրինակ՝ Իզզի Իզաբելի դեպքում, Բոբ՝ Ռոբերտի, կամ կարող է առհասարակ  կապ չունենալ:

## Ծագում և կիրառում
Ստուգաբանորեն *հիպոկորիզմ* տերմինը հին հունարենից է (  ), (  ), նշանակում է «կոչել սիրելի անուններով»: Հիպո- նախածանցն այս դեպքում վերաբերում է փոքրացուցչի անվան ստեղծմանը, մի բան, որն ունի ավելի փոքր, քնքուշ կամ սիրալիր իմաստ։   արմատը ծագում է հունարենում «շոյել» կամ «քաղցրության,ջերմության նշաններով դիմել» և կապված է (  ) «տղա, երիտասարդություն» և  (  ) «աղջիկ, երիտասարդ կին» հունարեն բառերի հետ:

Լեզվաբանության մեջ տերմինը կարող է օգտագործվել ավելի կոնկրետ՝ ձևաբանական գործընթաց ստեղծելու համար, որով բառի հիմնական կառուցվածքը փոխակերպվում է ջերմություն արտահայտող ձևի կամ այս գործընթացից բխող բառերի։ Անգլերենում բառը հաճախ կրճատվում է որպես փակ միավանկ և այնուհետև վերջածանցվում *-y*, *-ie* (հնչյունաբանական  ) ձևերով: Երբեմն ներառում են *-o* վերջածանցը, ինչպես նաև այլ ձևեր կամ կաղապարներ։

Հիպոկորիստիան հաճախ դրական նշանակություն ունի և հատկապես տարածված է ավստրալիական անգլերենում, բայց կարող է օգտագործվել բազմաթիվ իմաստաբանական ոլորտներում տարբեր նպատակներով բազմաթիվ իմաստաբանական ոլորտներում, ներառյալ՝ անձնանունները, տեղանունները և գոյականները: Հիպոկորիզմները սովորաբար տարբերվում են փոքրացուցիչներից, բայց կարող են նաև համընկնել

## Ծանոթագրություններ

Կատեգորիա:Անձնանուններ
Կատեգորիա:Անուններ
Կատեգորիա:Բառակազմություն
Կատեգորիա:Լեզվաբանություն
Կատեգորիա:Հունարեն բառեր և արտահայտություններ
Կատեգորիա:Ձևաբանություն
Լուսնառնետ

**Լուսնառնետ**, (Echinosorex gymnura) հարավ-արևելյան ասիական կաթնասունների տեսակ է, որը պատկանում է ոզնիներին (ոզնիներ և մարմնամարզիկներ): Echinosorex ցեղի միակ տեսակն է։ Լուսնառնետը բավականին փոքր, հիմնականում մսակեր կենդանի է, որը, չնայած իր անվանը, սերտորեն կապված չէ առնետների կամ այլ կրծողների հետ: Գիտական ​​անվանումը երբեմն տրվում է որպես Echinosorex gymnurus, բայց դա սխալ է:

## Նկարագրություն
Լուսնառնետն ունի յուրահատուկ սուր հոտ՝ ամոնիակի բարձր պարունակությամբ, որը տարբերվում է գիշատիչների մշկային հոտից։ Կան երկու ենթատեսակներ՝ *E. g. gymnura*-ն հանդիպում է Սումատրայում և Թաի-Մալայան թերակղզում. *E. g. alba*-ն հանդիպում է Բորնեոյում։ Առաջինի դեպքում գլուխը և մարմնի առջևի կեսը սպիտակ են կամ մոխրասպիտակ. մնացածը հիմնականում սև է։ Վերջին ենթատեսակը հիմնականում սպիտակ է (*alba* լատիներենով նշանակում է սպիտակ)՝ սև մազերի նոսր ցրումով. հեռվից այն լրիվ սպիտակ է երևում։ Արևմտյան Բորնեոյի առանձնյակները սովորաբար ունեն սև մազերի ավելի մեծ համամասնություն, քան արևելյանները, սակայն Բրունեյից առանձնյակները թվում են միջանկյալ։ Հիմնականում սպիտակ *E. g. gymnura*-ներ նույնպես հանդիպում են, սակայն դրանք հազվագյուտ են։

Գլխի և մարմնի երկարությունը 32-40 սմ է, պոչի երկարությունը՝ 20-29 սմ, հետին ոտքի երկարությունը՝ 6.5-7.5 սմ, և քաշը՝ 870-1,100 գ։ Այն հավանաբար Erinaceomorpha կարգի ամենամեծ ներկայացուցիչն է, թեև եվրոպական ոզնին հավանաբար մի փոքր ավելի ծանր է՝ 1,000 գ և մինչև 2,000 գ։

## Էկոլոգիա և բնակության միջավայր
Լուսնառնետները գիշերային և ցամաքային կենդանիներ են, ցերեկը պառկում են գերանների տակ, արմատների մեջ կամ լքված բներում։ Նրանք բնակվում են խոնավ անտառներում, այդ թվում՝ մանգրային և ճահճային անտառներում և հաճախ մտնում են ջրի մեջ։ Բորնեոյում նրանք հիմնականում հանդիպում են անտառներում, սակայն Մալայան թերակղզում նրանց կարելի է գտնել նաև այգիներում և պլանտացիաներում։ Նրանք սնվում են անձրևաորդերով և տարբեր մանր կենդանիներով, հիմնականում հոդվածոտանիներով։ Լուսնառնետը *Moniliformis echinosorexi* ականտոցեֆալ աղիքային մակաբույծի տեր-օրգանիզմ է։

## Կյանքի տևողություն
Կյանքի տևողությունը առավելագույնը 5 տարի է։

## Պահպանության կարգավիճակ
Լուսնառնետը չի հանդիսանում վտանգված տեսակ։ Լուսնառնետների հիմնական վտանգը հանդիսանում է մարդկանց կողմից անտառների շահագործումը ագրարային, առևտրային և ծառահատումների հետ կապված։ Ավելին, Պենանից Բոռնեոյում սննդի և ավանդական դեղամիջոցների այլ պահանջները նպաստում են Բորնեոյում լուսնաառնետների թվի նվազմանը։ Տեսակը հանդիպում է նաև պահպանվող տարածքներում, այդ թվում՝ *Matang* ազգային պարկի և *Kuching Wetlands National Park*-ի տարածքներում:Նրա IUCN կարգավիճակը նվազագույն մտահոգություններից է։

## Տնտեսական նշանակություն
Բորնեոյում գտնվող Պենանը լուսնառնետի միսը փոխանակում էր այլ սննդամթերքի և ապրանքների հետ և փողի դիմաց:

## Ծանոթագրություններ

## Արտաքին հղումներ

*Echinosorex gymnura - Animal Diversity Web

Կատեգորիա:ԲՊՄՄ կարմիր ցանկի քիչ մտահոգող տեսակներ
Կատեգորիա:Կաթնասուններ
Կատեգորիա:Ոզնիներ
Կատեգորիա:Չվտանգված տեսակներ
Աբու Աբդուլլահ ազ-Զուբայր իբն ալ-Ավվամ ալ-Քուրաշի

**Աբու Աբդուլլահ ազ-Զուբայր իբն ալ-Ավվամ ալ-Քուրաշի** (, ժամանակակից Սաուդյան Արաբիա - 656, Բասրան, ժամանակակից Իրաք), Մուհամմադ մարգարեի (մարգարեի մորաքրոջ Սաֆիայի որդին) և Ալի խալիֆայի զարմիկն է, ինչպես նաև Խադիջայի եղբորորդին:

## Կենսագրություն
Նրա ամբողջական անունն է Աբու Աբդուլլահ ազ-Զուբեյր իբն ալ-Ավվամ իբն Խուվեյլիդ իբն Ասադ իբն Աբդ ալ-Ուզա իբն Քուսայ ալ-Քուրաշի: Ծնվել է 594 թվականին Մեքքայում։ Նա Մուհամեդ մարգարեի ամենամոտ ընկերներից և վեց խորհրդականներից մեկն էր: Նա նաև այն տասից մեկն էր, ում կենդանության օրոք խոստացել էին, որ կլինեն դրախտում (*աշարա ալ-մուբաշշիրա*): Գաղթել է նախ Եթովպիա, ապա Մեդինա։

Նա մասնակցել է բազմաթիվ մարտերի, իսկ Մեքքայի գրավման ժամանակ եղել է Մուհամմադ մարգարեի ձախ կողմում։

Նա մեկն էր այն վեց ընտրողներից, որոնք նշանակվել էին մահամերձ Ումար իբն ալ-Խաթաբի կողմից նոր խալիֆ ընտրելու համար: Նա ընտրության հավակնորդ էր Սաադ իբն Աբու Վակկասի, Ալիի և ի վերջո ընտրված Օսման իբն Աֆանի հետ միասին:

Ուղտի ճակատամարտի ժամանակ նա գլխավորում էր այն բանակը, որը հակառակվում էր արդար խալիֆ Ալի իբն Աբու Թալիբին: Ազ-Զուբեյր իբն ալ-Ավամը սպանվել է Ամր իբն Ջարմուզի կողմից Բասրայի մոտ գտնվող Վադի ալ-Սիբա շրջանում։

Ունեցել են որդիներ՝ Ուրվան և Աբդուլլահը։ Նրա թոռն էր Հիշամ իբն Ուրվան:

## Ծանոթագրություններ

Կատեգորիա:7-րդ դարի արաբներ
Կատեգորիա:Արաբներ
Կատեգորիա:Իսլամ
Ռահիմ Յար Խան

**Ռահիմ Յար Խան** (Ուրդու` رحیم یار خان), քաղաք Փենջաբում, Պակիստան։ Այն Պակիստանի 16-րդ ամենաբնակեցված քաղաքն է և Ռահիմ Յար Խանի շրջանի մայրաքաղաքն է: Քաղաքի վարչակազմը բաժանված է ինը միութենական խորհուրդների:

## Հայտնի վայրեր

* Քաղաքի կենտրոն
* Թաջ Մահալ Մարկի
* Էթիհադ ակումբ
* Ռեհմաթ ընդհանուր հիվանդանոց
* Շեյխ Զայեդ միջազգային օդանավակայան
* Գյուլբերգ քաղաք
* Դարի Սանգի ջրանցք
* Էթիհադ Թաուն
* Քաղաքային այգի
* Քաղաքապետարան
* Աբբասիայի անցում
* Կառավարություն. Խավաջա Ֆարիդի շրջանավարտ քոլեջ
* Դուա Չոկ
* Բհոնգ մզկիթ
* Պատան Մինարա
* Իսլամ Գար Ֆորտ

## Պատմություն
Ռահիմ Յար Խանը վերջին 5000 տարվա ընթացքում մի քանի անգամ վերանվանվել է: Ամենավաղ գրանցված անվանումը եղել է Արոր (AROR)  կամ Ալոր (ALOR), այնուհետև այն դարձել է Պատան (Pattan), Փուլ Վադա (Phul Wada), Նոշերա (Noshehra) և այժմ Ռահիմ Յար Խան քաղաքը: Պատան Մինարայի հնագույն աշտարակը կանգնած է քաղաքի կենտրոնից 13 կմ դեպի հարավ։ Օմայադները Մուհամմադ Բին Քասիմի գլխավորությամբ նվաճեցին Արոր, Ուչ և Մուլտան քաղաքները Սինդը գրավելուց հետո։

Ռահիմ Յար Խանի շրջանը Մուղալների կայսրության Մուլթան նահանգի մի մասն էր։ 1881 թվականին Բահավալփուրի Նավաբը քաղաքին տվել է իր ներկայիս անունը՝ այն անվանելով իր առաջին որդու և թագաժառանգ Ռահիմ Յար Խանի անունով:

Ռահիմ Յար Խանը 1943 թվականից ունի առանձին շրջանի կարգավիճակ։ Թաղամասն իր անվանումը ստացել է իր գլխավոր գրասենյակից՝ Ռահիմ Յար Խան քաղաքից, որը մինչև 1881 թվականը հայտնի էր «Նաուշեհրա» անունով։ Նովշերա քաղաքի հետ նույն անվանումով շփոթությունից խուսափելու համար Բահավալպուրի կառավարիչ Նավաբ Սադիկ Խան IV-ը այն վերանվանեց իր առաջին որդու՝ Ռահիմ Յար Խանի (1877–1881) անունով։

## Ժողովրդագրություն
Քաղաքի բնակչությունը կազմում է 517000 մարդ 2023 թվականի մարդահամարի տվյալներով։

## Կրթություն

### Համալսարաններ և քոլեջներ

* Բանակի հանրակրթական դպրոց և վարժարան
* Բահավալպուրի Իսլամիայի համալսարան
* Խավաջա Ֆարիդի ճարտարագիտության և տեղեկատվական տեխնոլոգիաների համալսարան
* Բիզնեսի կառավարման և տնտեսագիտության ազգային քոլեջ
* Փենջաբի քոլեջներ
* Շեյխ Զայեդ բժշկական քոլեջ և հիվանդանոց

### Դպրոցներ

* Բանակի հանրակրթական դպրոց և վարժարան
* Beaconhouse դպրոցական համակարգ
* Քաղաքային դպրոց (Պակիստան)
* Լահորի քերականական դպրոց

## Տրանսպորտ
մինի|Թռիչք Ռահիմ Յար Խան քաղաքում

### Օդանավակայան
Շեյխ Զայեդ միջազգային օդանավակայանը գտնվում է Ռահիմ Յար Խանում։ Այն սպասարկում է քաղաքի բնակիչներին ներքին և միջազգային թռիչքներով։ Այս օդանավակայանից ամեն օր թռիչքներ կան դեպի Կարաչի, շաբաթական երկու անգամ դեպի Լահոր և շաբաթը մեկ անգամ դեպի Իսլամաբադ:

### Երկաթուղի
մինի|Ռահիմ Յար Խան երկաթուղային կայարան
Ռահիմ Յար Խանը երկաթուղով կապված է երկրի մնացած մասի հետ։ Ռահիմ Յար Խան երկաթուղային կայարանը Պակիստանի երկաթուղիների հիմնական կայարանն է Կարաչի-Փեշավար երկաթուղային գծի վրա:

## Նշանավոր մարդիկ

* Աիմա Բայգ, երգչուհի
* Ասիմ Սալեմ Բաջվա, գեներալ-լեյտենանտ (Պակիստան)
* Թալհա Չահուր, դերասան
* Սայմա Աքրամ Չաուդրի, պակիստանցի սցենարիստ
* Աբդուլլահ Դարխավաստի, պակիստանցի սուննի իսլամագետ
* Ֆիդա-Ուր-Ռեհման Դարխավաստի, իսլամագետ, ակադեմիկոս և քաղաքական գործիչ
* Մյունիբա Մազարի, սոցիալական ակտիվիստ

## Ծանոթագրություններ
Բայրամ խան

**Բայրամ խան** ( , ), թուրքմենական ծագումով միջնադարյան պետական գործիչ և բանաստեղծ, գլխավոր նախարար (Վաքիլ-ի-Մութլաք) և Մեծ մողոլների կայսրության ռեգենտ 1556-1560 թվականներին՝ փադիշահ Աքբար փոքրամասնության օրոք։

## Կենսագրություն
Նա սերում էր Բահարլի թուրքմենական ցեղից և ծնվել է մոտ 1501 թվականին (այլ տվյալներով՝ 1502 թվականին) Բադախշանում՝ Ղազնիի նահանգապետի ընտանիքում։ Ավարտել է մեդրեսեն՝ տիրապետել է թյուրքական, պարսկերեն և արաբերեն լեզուներին։ 16 տարեկանում նա կամավոր գնացել է Հումայուն իշխանի բանակ և նրա հետ փախել է Իրան։ Երկար ժամանակ Բայրամ խանը Հումայունի ամենամոտ դաշնակիցն էր Շեր Շահի հետ Հյուսիսային Հնդկաստանին տիրապետելու համար մղվող պայքարում: Նա իրեն դրսևորել է որպես զինվորական և հմուտ դիվանագետ։ Օգտագործելով իր իշխանությունը՝ նա հաշտեցրել է Հումայուն կայսրին իր եղբայրների հետ, ինչպես նաև կազմակերպել է գահընկեց արված կայսրի դիվանագիտական այցը (1539 թվականին Հումայունը կորցրեց գահը) Սեֆյան պետության տիրակալ Շահ Թահմասպին։ Նա հասավ նրան, որ Թահմասպը զորք է հատկացրել Հումայունին օգնելու համար, որից հետո Թահմասպի և Հումայունի համատեղ հրամանագրով նրան շնորհվել են «խան խանանի» բարձր կոչում։ Հումայունը, դառձել է կայսր, Բայրամ խանին նշանակել է Կանդահարի շրջանի կառավարիչ, իսկ 1554 թվականին՝ որպես իր որդի Աքբարի խնամակալ։

1555 թվականին Բայրամ խանը, Հումայունի բանակի գլխավորությամբ, ջախջախել է Սուրիդների դինաստիայի Դելիի սուլթան Սիքանդար Շահ III-ին, որն ուներ 80 հազարանոց բանակ։ 1556 թվականին Հումայունի մահից հետո Բայրամ խանը դարձել է Հումայունի իրավահաջորդ Աքբարի ռեգենտը։ 1555 -1560 թվականներին Բայրամ խանը ինքնուրույն կառավարել է Մուղալների կայսրությունը 1556 թվականի նոյեմբերին Պանիպատի ճակատամարտում նա հաղթել է Դելիի գահի հավակնորդ Հեմուի բանակին։

1560 թվականին Աքբարը վերցրել է իշխանությունը իր ձեռքը, իսկ Բայրամ խանը, պալատական ինտրիգների պատճառով, հեռացվել է պետության ղեկավարությունից և հեռացվել արքունիքի կազմից։1561 թվականին, երբ Բայրամ խանը իր ընտանիքի հետ գնացել է Մեքքա ուխտագնացության, նա դավաճանաբար սպանվել է Գուջարաթի մոտ:

## Հիշատակ
Աշխաբադի հրապարակներից մեկում Բայրամ խանի հուշարձան է կանգնեցվել:

## Ծանոթագրություններ

## Գրականություն
* 
*  OCLC 54054058
*  OCLC 34118191. (Contribution of Bairam Khan, 1524?-1561, Mogul nobleman, to the Mogul Empire.)
Սոցիալական իրականություն

**Սոցիալական իրականությունը** անհատների միջև փոխգործակցության արդյունք է, ներառյալ ընդհանուր ընդունված սկզբունքները, օրենքները և սոցիալական գաղափարները։

## Սահմանման մոտեցումներ
Սոցիալական իրականության խնդիրը լիովին դիտարկվել է ֆենոմենոլոգ փիլիսոփաների կողմից, մասնավորապես՝ Ալֆրեդ Շուցի կողմից, որն օգտագործել է «սոցիալական իրականություն» տերմինը՝ այս հատուկ տեսակի իրականությունը նշելու համար։

Շուտցը սոցիալական աշխարհում գիծ է գծել այն իրականության միջև, որը կարելի է անմիջապես զգալ ( - «շրջապատող աշխարհը»), և այն սոցիալական իրականությունը, որն անմիջական տեսանելիությունից դուրս է և որը հնարավոր է զգալ միայն, եթե այն նպատակավ գտնել։

Դրան հետևելով՝ էթնոմեթոդոլոգիան ավելի է հստակեցրել մեր առօրյա հմտությունների և սոցիալական իրականության հետ փոխազդելու ունակության անհասկանալի կառուցվածքը։

Նախկինում այս խնդիրը քննարկվել է նաև գիտելիքի այլ ոլորտներում, օրինակ՝ սոցիոլոգիայում։ Էմիլ Դյուրկհեյմն ընդգծել է սոցիալական ոլորտի հատուկ բնույթը, քանի որ «Այստեղ, ավելի քան որևէ այլ տեղ, գաղափարն իրականություն է»։

Հերբերտ Սփենսերը ավելացրել է «գերօրգանիզմ» հասկացությունը՝ սոցիալական, կենսաբանական և ֆիզիոլոգիական իրողությունները տարբերելու համար։

Սոցիալական իրականությունը տարբերվում է ճանաչողական, կենսաբանական կամ անհատական իրականությունից և բաղկացած է հասարակության մեջ սոցիալապես ընդունված միտումներից: Որոշ հետազոտողներ, այդ թվում՝ Ջոն Սիրլը, կարծում են, որ սոցիալական իրականությունը կարող է ստեղծվել խոսքի ակտի միջոցով՝ յուրաքանչյուր անհատից և շրջակա միջավայրից առանձին (իսկ ի տարբերություն ընկալման հոգեբանության, ներառյալ Ջ.Ջ. Գիբսոնը և էկոլոգիական տնտեսական տեսությունների մեծ մասը)՝ «Ամուսնություն, ունեցվածք, վարձույթ, աշխատանքից ազատում, պատերազմ, հեղափոխություններ, կառավարություններ, համագումարներ, արհմիություններ, խորհրդարաններ, կորպորացիաներ, օրենքներ, ռեստորաններ, հանգիստ, իրավաբաններ, ուսուցիչներ, բժիշկներ, միջնադարյան ասպետներ, և, օրինակ, հարկերը»։

Արմատական կոնստրուկտիվիզմը զգուշորեն սահմանում է սոցիալական իրականությունը որպես դիտորդների միջև տարասեռություն։

## Ծանոթագրություններ


## Գրականություն
* 
*  (текст на английском языке)
* 

Կատեգորիա:Համակարգերի տեսություն
Կատեգորիա:Սոցիալական տեսություններ
Կատեգորիա:Սոցիալական փիլիսոփայություն
Si vis pacem, para bellum

**Si vis pacem, para bellum** («Խաղաղությու՞ն ես ուզում, պատրաստվի՛ր պատերազմի»), լատիներեն թևավոր արտահայտություն։

Արտահայտության ձևակերպումը պատկանում է հռոմեացի ռազմական գրող Ֆլավիուս Վեգեզիուսին:

Այստեղ Վեգեցիուսը կրկնում է մ.թ.ա. 4-րդ դարի թեբացի զորավար Էպամինոնդասի միտքը, ինչպես այն շարադրված է Կոռնելիուս Նեպոսի գրչի կենսագրության մեջ: Նեպուսը հաղորդում է, որ Էպամինոնդասը, առարկելով իր հակառակորդի «խաղաղասիրական» հռետորաբանությանը, ասել է. 

Լյուգերի ատրճանակը ստացել է *Parabellum* անվանումը այս առածի վերջին երկու բառերից՝ «պատրաստվիր պատերազմի»: Այս անունը նաև տրվել է 9x19 *Parabellum* փամփուշտին: Երկրորդ համաշխարհային պատերազմից հետո այս փամփուշտն ընդունվել է աշխարհի շատ երկրների կողմից և դարձել ՆԱՏՕ-ի երկրների ստանդարտ փամփուշտը:

Մեկ այլ թարգմանություն է՝ «Ուզում ես խաղաղություն, պատրաստիր պատերազմ»։

## Նշանաբաններ
Տարբեր ռազմական կազմակերպություններ օգտագործում են այս արտահայտությունը որպես նշանաբան.

* Մեծ Բրիտանիայի Թագավորական ռազմածովային նավատորմ,
* Նորվեգիայի ռազմական ակադեմիա,
* Ֆրանսիայի Բարձրագույն ռազմական դպրոց։

## Ծանոթագրություններ

Կատեգորիա:Լատիներեն բառեր և արտահայտություններ
Կատեգորիա:Խաղաղություն
Կատեգորիա:Ասացվածքներ
Կատեգորիա:Պատերազմ
Կատեգորիա:Ռազմական ռազմավարություն
Կատեգորիա:Ռազմական պատմություն
Կատեգորիա:Ռազմագիտություն
Կատեգորիա:Թևավոր խոսքեր
Բլեքիթուդ թանգարան

**Բլեքիթուդ թանգարան,** ազգագրական թանգարան Յաունդեում, Կամերուն։ Թանգարանի նախագիծը սկսվել է 1998 թվականի մարտին՝ հիմնադիր նախագահ Նգո Նաբի պարտավորությամբ։ Ֆո Ի ՆԱՆԱ Ագնես Սունջիոն իր խոր ցանկությամբ փրկելու Կամերունի գեղարվեստական ժառանգությունից մնացածը, որպես Բահոուք թագավորական ընտանիքի անդամ (Նդեի դեպարտամենտ Կամերունի արևմտյան նահանգում), խնամքով պաշտպանել և պահպանել է արվեստի առարկաների հավաքածուներ, որոնք կտակել են ինչպես իր հայրը, այնպես էլ այլ թագավորությունների թագավորները, ինչպիսիք են արևմտյան Կամերունի Բամիլեկե սարահարթը:

## Պատմություն
Բլեքիթուդ թանգարանը մասնավոր է, որը ստեղծվել է 2000 թվականին թագուհի Նանա Ագնեսի կողմից՝ հավաքածուի կարևոր մասերն իր կողմից ստանալուց հետո, որի հայրը Կամերունի Արևմտյան շրջանի ավանդական կառավարիչն էր: Մնացած հավաքածուները կազմված են նվիրատվության և գնման միջոցով: Նախապատմական քարիդարյան արտեֆակտները հավաքվել են 2009, 2010, 2011 և 2012 թվականներին Կամերունի Արևմտյան շրջանում դաշտային հետազոտությունների ժամանակ: Դրանցից մի քանիսը, ինչպիսիք են քերիչները և նետերի ծայրերը, բնօրինակ քարե գործիքների պատճեններ են, որոնք հավաքվել են Պորտուգալիայի հնագիտական լաբորատորիաներից 2012 թվականին համադրող Ապոլիներ Քաջիի կողմից:

## Հավաքածու

Ի լրումն թագավորական գանձարանի հավաքածուներից, որոնք ստացվել են 1982 թվականին հոր մահից հետո, Ֆո Նաբ Նգո I-ը հավաքածուն մեծացրել է մինչև 2070 արվեստի գործեր։ Այս աշխատանքների հավաքածուն և փաստաթղթավորումն օգնել են ստեղծել շրջանակ կամերունյան արվեստի պաշտպանության և տարածման համար: Թանգարանի մշտական ցուցադրություններում ներկայացված են մի քանի տարբեր թեմաներ:

## Կառավարում

Թանգարանը ղեկավարում է հոգաբարձուների խորհուրդը, որը բաղկացած է յոթ անհատներից.

* Նախագահող՝ Սունջիո Էրիկ,
* Հիմնադիր՝ թագուհի Նանա Ագնես Ֆո Նաբ Նգո Ի.,
* Գլխավոր տնօրեն՝ Չուիսեու Նանա Քրիստիան,
* Գանձապահ՝ Շանտալ Ջոմեն,
* Քարտուղար՝ Ատեբա Օսենդե Գիսլայն,
* Գիտական համակարգող՝ Ջոզեֆ-Մարի Էսոմբա,
* Փոխհամակարգող՝ Քաջի Ապոլինեյր։

## Շենք

Այն գտնվում է Կամերունի մայրաքաղաք Յաունդեի կենտրոնում։ Թանգարանը գտնվում է հին շենքում, որը ձևափոխվել է ցուցահանդեսների և այլ ծառայությունների համար տարածք ստեղծելու համար: Ներկայումս այն դեռ վերանորոգման փուլում է՝ թանգարանի չափանիշներին համապատասխանելու համար։

## Ծանոթագրություններ

Կատեգորիա:2000 հիմնադրված թանգարաններ
Կատեգորիա:Ազգագրական թանգարաններ
Շտուրմի-Լիուվիլի խնդիր

**Շտուրմի-Լիուվիլի խնդիր**, դրվում է այսպես. գտնել 
: -y*+q(x)y= \lambda y \qquad (1) </math> 
դիֆերենցիալ հավասարմանը և 
: <math>A_1y (a)+ B_1y'(a)=0,\qquad A_2y (b)+ B_2y'(b)=0 \qquad(2) </math>
եզրային պայմաններին բավարարող լուծումները (սեփական ֆունկցիաները), ինչպես նաև <math> \lambda</math> պարամետրի այն արժեքները (սեփական արժեքները), որոնց դեպքում այդպիսի լուծումներ գոյություն ունեն։ Շտուրմի-Լիուվիլի խնդրի հետ կապված հարցերում կենտրոնական տեղ են գրավում սեփական ֆունկցիաների [[Լրիվություն|համակարգի լրիվության]], ինչպես նաև <math>[a, b]</math> հատվածում անընդհատ ֆունկցիան ըստ այդ համակարգի վերլուծելու հնարավորության հարցերը։ Եթե <math>q(x)</math> ֆունկցիան իրական է և անընդհատ <math>[a, b]</math>-ում, իսկ <math>A_1, B_1, A_2, B_2</math> թվերը իրական են, ապա սեփական արժեքներն իրական են և կազմում են մոնոտոն աճող և անվերջության ձգտող <math> \lambda_0,  \lambda_1,  \lambda_2,....,  \lambda_n....</math> հաջորդականություն՝ <math> \lambda_0< \lambda_1< \lambda_2<....,  \lambda_n.... \lim_{n\to \infty}=+\infty </math>, ընդ որում համապատասխան <math>y_0(x), y_1(x), y_2(x).... ,  y_n(x)....</math> սեփական ֆունկցիաները <math>[a, b]</math>-ում լրիվ օրթոգոնալ համակարգ են կազմում, իսկ յուրաքանչյուր
<math> y_n(x)</math> սեփական ֆունկցիա <math>(a,b)</math>-ում ունի <math>n</math> հատ զրո։ Մասնավորաբար, <math>-y*= \lambda y հավասարման և y'(0)=y'(\pi)=0 եզրային պայմանների դեպքում՝
:  \lambda_n=n^2, \qquad y_n(x)= cosnx  \qquad (n=1,2,3,....):

Շտուրմի-Լիուվիլի խնդիրը դիտարկում են նաև (2)-ից տարբեր այլ եզրային պայմանների դեպքում, ինչպես նաև անվերջ միջակայքում։

Շտուրմի-Լիուվիլի խնդրին է բերվում մաթեմատիկական ֆիզիկայի որոշ խնդիրների լուծումը, երբ նրանց նկատմամբ կիրառվում է Ֆուրիեի մեթոդը (օրինակ՝ ծայրակետերում ամրացված համասեռ լարի տատանման խնդիրը)։ 

Շտուրմի-Լիուվիլի խնդրի հետազոտումը սկսվել է 1837-ին (ֆրանսիացի մաթեմատիկոսներ Ժ․ Լիուվիլ և Շ․ Ֆ․ Շտուրմ) և հետագա զարգացում ստացել Վ․ Ա․ Ստեկլովի, Դ․ Հիլբերտի, Գ․ Վեյլի աշխատանքներում։ 

Մաթեմատիկական ֆիզիկայի որոշ խնդիրներում կարևոր նշանակություն ունի Շտուրմի–Լիուվիլի հակադարձ խնդիրը։ Պարզագույն դեպքում այն ձևակերպվում է այսպես․ գտնել (1) հավասարման q(x) գործակիցը, եթե հայտնի է սեփական արժեքների {\lambda_n} հաջորդականությունը՝ սպեկտրը։ Խնդիրը առաջադրել է 1929-ին Վ․ Հ․ Համբարձումյանը և ցույց տվել, որ y'(0)=y'(\pi) եզրային պայմանների դեպքում, եթե \lambda_n=n^2(n=0, 1, 2,....), ապա 
:  q(x)\equiv0։
Շվեդ մաթեմատիկոս Գ․ Բորգը ցույց է տվել, որ ընդհանուր դեպքում սպեկտրը միարժեքորեն չի որոշում q(x) գործակիցը․ ուստի q(x)-ի միակությունը ապահովելու համար հարկավոր են լրացուցիչ տվյալներ։ Կախված լրացուցիչ տվյալներից՝ առաջ են եկել տարբեր դրվածքներով հակադարձ խնդիրներ։ Այդ խնդիրները լուծել են Մ․ Գ․ Կրեյնը, Ի․ Մ․ Գելֆանդը, Բ․ Մ․ Լևիտանը, Վ․ Ա․ Մարչենկոն։ 

## Գրականություն
* Марченко В. А․, Операторы Штурма–Лиувилля и их приложения, Киев, 1977․ 

Կատեգորիա:Դիֆերենցիալ հավասարումներ
Կատեգորիա:Ֆունկցիոնալ անալիզ
Կատեգորիա:Գծային հանրահաշիվ
Նիկոլյա Ֆլորիան

**Նիկոլյա Ֆլորիան** (; ), ֆրանսիացի քաղաքական գործիչ, «Հանրապետականներ» կուսակցության անդամ, Բորդոյի քաղաքապետ (2019-2020)։

## Կենսագրություն
1995 թվականին ընտրվել Է Բորդոյի Վիլնավ դ’Օռնոն արվարձանի մունիցիպալ խորհուրդ և Բորդոյի քաղաքային համայնքի խորհուրդ, որը հետագայում վերածվել է Բորդոյի մետրոպոլիայի։ 2004 թվականին ընտրվել է քաղաքային համայնքի նախագահի տեղակալ (ղեկավարել է տուրզմը), 2008 թվականին դարձել է Վիլնավ դ’Օռնոնի քաղաքապետի օգնական, տնտեսական զարգացման, բնակարանային տնտեսության և զբաղվածության պատասխանատու (նույն տարվանից ղեկավարել է նաև Բորդոյի քաղաքային համայնքի խորհրդում տնտեսական զարգացման խնդիրները)։ 2001-2008 թվականներին եղել է Լո և Գարոն դեպարտամենտի Գլխավոր խորհրդի պատգամավոր Վիլնավ դ'Օռնոն կանտոնից, 2010 թվականից՝ Աքվիտանիայի շրջանային խորհրդի պատգամավոր։ Լինելով Ալեն Ժյուպեի ուղեկիցը՝ 2002 թվականին նա գլխավորել է Ժիրոնդի դեպարտամենտում ժողովրդական շարժման միության ֆեդերացիան, սակայն այդ պաշտոնը թողել է 2018 թվականին՝ արդեն կուսակցության՝ հանրապետականների վերակազմավորումից հետո։ 2014 թվականին ընդունվել Է Բորդոյի քաղաքապետ Ժյուպեի աշխատակազմ՝ որպես քաղաքապետի օգնական, որը պատասխանատու է ֆինանսների, մարդկային ռեսուրսների և ընդհանուր կառավարման համար։

2019 թվականի մարտի 7-ին, լինելով միակ թեկնածուն, մունիցիպալ խորհրդի պատգամավորների քվեարկությամբ ընտրվել Է Բորդոյի քաղաքապետ Ալեն Ժյուպեի՝ Ֆրանսիայի սահմանադրական խորհուրդ գնալուց հետո։

Բորդոյում 2020 թվականի մունիցիպալ ընտրություններին ընդառաջ Ֆլորիանը գլխավորել է աջ կենտրոնամետ կոալիցիան՝ Հանրապետականներ կուսակցության, Դեմոկրատների և անկախների միության, Ժողովրդավարական շարժման և Արմատական շարժման մասնակցությամբ։

2020 թվականի մարտին տեղի ունեցավ առաջին փուլը, որում Ֆլորիան դաշինքը 34,5% արդյունքով շրջանցեց ձախ կոալիցիան ընդամենը 96 ձայնով, և 2020 թվականի հունիսի 2-ին նա նախընտրական դաշինք կնքեց Թոմ Կազնավի հետ։

2020 թվականի հունիսի 28-ին ձախերը տասնամյակների ընթացքում առաջին անգամ հաղթեցին Բորդոյի քաղաքային ընտրություններում, իսկ 2020 թվականի հուլիսի 3-ին քաղաքային խորհրդի նոր գումարման պատգամավորները քաղաքապետ ընտրեցին Պիեռ Յուրմիկին։

Ֆլորիանը մահացել է 2025 թվականի հունվարի 26-ին Բորդոյում՝ 55 տարեկան հասակում։

## Ծանոթագրություններ

## Արտաքին հղումներ
* 

Կատեգորիա:Կաթվածից մահացածներ
Կատեգորիա:Ֆրանսիայի քաղաքական գործիչներ